নিজস্ব প্রতিনিধি:  মেয়র শোভন চট্টোপাধ্যায়ের বাড়ির সামনেই প্রকাশ্যে চলল গুলি। এক প্রোমোটারকে লক্ষ্য করে গুলি চালানোর অভিযোগ। অল্পের জন্য রক্ষা পান ওই প্রোমোটার রবিবার রাত ৮.১০ মিনিট নাগাদ ঘটনাটি ঘটে। জানা গিয়েছে, মিলন চট্টোপাধ্যায় নামে ওই প্রোমোটার প্রাক্তন দমকলকর্মী। অবসরের পর থেকে তিনি এই কাজ করেন। মিলন চট্টোপাধ্যায়ের পরিবার সূত্রে জানা গিয়েছে, এদিন সন্ধ্যায় এক ব্যক্তির তাঁদের বাড়ির পিছনে এসে ডাকে। বাড়ি থেকে বের হলেও মিলন চট্টোপাধ্যায়কে লক্ষ্য করে গুলি চালায় ওই ব্যক্তি। কিন্তু তিনি ঘরে ঢুকে পড়ায় গুলি লক্ষ্যভ্রষ্ট হয়। ১৯৯৮ সালেও একবার তাঁকে লক্ষ্য করে গুলি চালানো হয়েছিল বলে অভিযোগ। ঘটনাস্থলে রয়েছে পর্ণশ্রী থানার পুলিস। রাস্তার ধারে ট্রাফিক সিগন্যালের সিসিটিভি ফুটেজ খতিয়ে দেখছে পুলিস।